b'\n_START_ARTICLE_\nMuumipappa ja meri\n_START_SECTION_\nJuoni\n_START_PARAGRAPH_\nKirjassa muumiperhe ja Pikku Myy muuttavat kaukaiselle majakkasaarelle. Muumipappa nimitt\xc3\xa4in tuntee olevansa tarpeeton. Muuttaessa pappa ei anna mamman tehd\xc3\xa4 mit\xc3\xa4\xc3\xa4n. Pappa on rakentanut majakkamallin. Majakan lamppu ei kuitenkaan pala, ja majakanvartijakin n\xc3\xa4ytt\xc3\xa4\xc3\xa4 kadonneen j\xc3\xa4lki\xc3\xa4 j\xc3\xa4tt\xc3\xa4m\xc3\xa4tt\xc3\xa4. Muumit asettuvat asumaan majakkaan. Majakassa on viisi vuotta vanha sein\xc3\xa4almanakka, jota pappa haluaa k\xc3\xa4ytt\xc3\xa4\xc3\xa4. Muumipappa panee p\xc3\xa4\xc3\xa4h\xc3\xa4ns\xc3\xa4 majakanvartijan hatun ja ryhtyy majakanvartijaksi, ja h\xc3\xa4n rakentaa aallonmurtajan ja yritt\xc3\xa4\xc3\xa4 saada majakan valon syttym\xc3\xa4\xc3\xa4n. Mamma taas haluaa istuttaa monia kasveja saareen, esimerkiksi omenapuun. Muumipeikko ja Myy muuttavat kuitenkin muualle saareen. Pappa taas tekee tarkkoja mittauksia ja rakennust\xc3\xb6it\xc3\xa4, mutta mammalla on koti-ik\xc3\xa4v\xc3\xa4 ja h\xc3\xa4n maalaa kuvia majakan seinille. Heit\xc3\xa4 pelottavat erityisesti sammunut valo ja narisevat portaat. Myy rakentaa hissin majakkaan. Muumipeikko ihastuu merihevosiin ja vie kalenterin salaiseen olinpaikkaansa. Muumipeikko k\xc3\xa4y joka y\xc3\xb6 katsomassa yksin\xc3\xa4ist\xc3\xa4 M\xc3\xb6rk\xc3\xb6\xc3\xa4 \xc3\xb6ljylampun kanssa. Saarella on my\xc3\xb6s pisimuurahaisia, jotka Pikku Myy myrkytt\xc3\xa4\xc3\xa4. Lopussa k\xc3\xa4yd\xc3\xa4\xc3\xa4n voimakas taistelu merta vastaan ja koko saari alkaa el\xc3\xa4\xc3\xa4 tavallaan. _NEWLINE_Kirjassa esiintyvi\xc3\xa4 henkil\xc3\xb6it\xc3\xa4 ovat Muumipappa, Muumipeikko, Pikku Myy, Muumimamma, M\xc3\xb6rk\xc3\xb6 ja er\xc3\xa4s kalastaja, joka osoittautuu majakanvartijaksi.'